Kostnaður flugfélagsins vegna raskana nam 81 milljón í fyrra og 99 milljónum árið áður . Grímur Gíslason , markaðsstjóri Air Iceland connect , á fundinum í morgun mbl.is / Þorsteinn Benti hann á að í gær hefði hann skoðað flugfargjöld tvo mánuði fram í tímann og þá hefðu flest flug verið á undir 10 þúsund krónur aðra leið á áfangastaði félagsins . Grímur gagnrýndi þá það starfsumhverfi sem félagið byggi við , til dæmis á Reykjavíkurflugvelli þar sem félagið hafi óskað eftir því við Isavia í fimm ár að fá að malbika bílastæði við völlinn en ekki fengið leyfi . Þá væri stefnuleysi og skortur á ákvarðanatöku í málefnum vallarins sem kæmi niður á langtímaáætlunum félagsins . Lýsti hann einnig skorti á almenningssamgöngum nálægt bæði Reykjavíkurflugvelli og Akureyrarflugvelli sem væri slæmt sérstaklega fyrir erlenda ferðamenn . „ Þetta er ekki umhverfi sem er hægt að bjóða viðskiptavinum eða starfsmönnum upp á , “ sagði hann um rekstrarumhverfið og ítrekaði að nákvæmari stefna þyrfti að vera hjá ríkinu um hvaða leið ætti að taka upp , en fram kom á fundinum að hvorki flugrekendur né notendur flugsins væru í raun ánægðir með núverandi stöðu .